pythainlp/thai-wiki-dataset-v3 huggingface dataset:
ช่างมัน (เพลงสมเกียรติ)

"ช่างมัน (WHATEVER)" เป็นเพลงของสมเกียรติ เป็นซิงเกิลในปี พ.ศ. 2559 จากค่ายสมอลล์รูม ประพันธ์คำร้อง-ทำนองโดย สมเกียรติ  กับ รุ่งโรจน์ อุปถัมป์โพธิวัฒน์ และเรียบเรียงโดย รุ่งโรจน์ อุปถัมป์โพธิวัฒน์ ออกจำหน่ายในวันที่ 4 กรกฎาคม พ.ศ. 2557
โดยเพลงนี้พูดถึง อะไรที่มันมากไป คนที่คอยมาดูถูก คนที่มาเยอะใส่เรา ให้ทิ้งมันไป ไม่ต้องไปสนใจ เพราะเราไม่ควรแบกรับมันไว้ ช่างมัน
ในปี พ.ศ. 2558 เพลงนี้ได้ถูกขับร้องใหม่โดย See Scape ประกอบภาพยนตร์ซีรีส์เรื่อง Hormones 3 The Final Season
==การตอบรับ==
เพลง ช่างมัน (WHATEVER) ติดอันดับสูงสุดที่ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 สิงหาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| ซี้ดเอฟเอ็ม ชาร์ตท็อป 20
| align = "center"| 12
|-
| align = "left"| อีเอฟเอ็ม ชาร์ต 94 ท็อป แอรเพลย์
| align = "center"| 56
|}
==อ้างอิง==
เพลงไทยสากล
เพลงในปี พ.ศ. 2557
ซิงเกิลในปี พ.ศ. 2557
เพลงในปี พ.ศ. 2558
ซิงเกิลในปี พ.ศ. 2558
ซิงเกิลในสังกัดสมอลล์รูม
ซิงเกิลในสังกัดจีเอ็มเอ็ม แกรมมี่
สวินกุ้ยเฟย์

สวินกุ้ยเฟย์ เป็นพระมเหสีในพระจักรพรรดิเฉียนหลง ประสูติปีใดไม่ปรากฎ ทรงเป็นชาวแมนจู ตระกูลพระนางเป็นสมาชิกกองธงน้ำเงินขอบแดงหนึ่งในแปดกองธงของราชวงศ์ชิง บิดาของพระนางเป็นอุปราชเมืองกุ้ยหลิน พระนางเข้าวังถวายองค์ในปี ค.ศ.1776 และได้รับพระยศจากพระจักรพรรดิเฉียนหลงเป็นสวินผิน และในปี ค.ศ.1794 ก็ได้รับการเลื่อนพระยศเป็นสวินเฟย์ พระนางสิ้นพระชนม์ในปี ค.ศ.1797 เมื่อจักรพรรดิเจียชิ่งขึ้นครองราชย์จึงทรงเฉลิมพระยศพระนางขึ้นเป็นสวินกุ้ยเฟย์
บาทบริจาริกาในราชสำนักชิง
ชาวแมนจู
เจ๋อหมิ่นหวงกุ้ยเฟย์

พระมเหสีเจ๋อหมิ่น หรือ เจ๋อหมิ่นหวงกุ้ยเฟย ทรงเป็นพระมเหสีในพระจักรพรรดิเฉียนหลง ทรงกำเนิดในตระกูลชาวแมนจู ตระกูลฟู่ฉา เป็นธิดาของฟู่ฉา เวิงกั่วถู ประสูติปีใดไม่ปรากฏ  ทรงประสูติพระโอรสพระองค์แรกให้กับพระสวามีคือติ้งอันชินอ๋อง หย่งหวง ต่อมาก็ประสูติพระธิดาองค์ที่สองให้แก่พระสวามี พระนางทรงสิ้นพระชนม์ในวันที่ 20 สิงหาคม ค.ศ.1735 ก่อนพระสวามีครองราชย์ ในปี ค.ศ.1736 เดือนตุลาคมพระจักรพรรดิจึงทรงอวยพระยศพระนางให้เป็นพระอัครชายาเจ๋อ (เจ๋อเฟย) และในปี ค.ศ.1745 พระจักรพรรดิก็ทรงอวยพระยศให้พระนางอีกครั้งเป็นพระมเหสีเจ๋อหมิ่น (เจ๋อหมิ่นหวงกุ้ยเฟย)
บาทบริจาริกาในราชสำนักชิง
จิ้นเฟย์

พระอัครชายาจิ้น หรือ พระนางจิ้นเฟย ทรงเป็นพระอัครชายาในพระจักรพรรดิเฉียนหลง ประสูติในปี ค.ศ.1740 ในตระกูลฟู่ฉาของแมนจู ทรงเป็นธิดาของฟู่ฉา เต๋อเค่อจิงเอ๋อ และทรงเป็นลูกพี่ลูกน้องกับสมเด็จพระจักรพรรดินีเสี้ยวเสียนฉุน พระจักรพรรดินีองค์แรกของพระจักรพรรดิเฉียนหลง ทรงเข้าวังถวายองค์เมื่อปี ค.ศ.1763 ได้รับพระยศเป็นพระสนมจิ้นขั้นกุ้ยเหริน และคงพระยศจนกระทั่งสิ้นรัชกาลของพระสวามี(จักรพรรดิเฉียนหลง)จนเมื่อพระจักรพรรดิเจียชิ่งครองราชย์พระนางก็ไม่ได้รับการเลื่อนพระยศแต่อย่างใด พระนางพระชนม์ยืนจนกระทั่งถึงรัชสมัยของพระจักรพรรดิเต้ากวงซึ่งเป็นพระนัดดาของพระจักรพรรดิเฉียนหลง พระจักรพรรดิเต้ากวงจึงทรงเลื่อนพระยศของพระนางให้ขึ้นเป็นพระอัครชายาจิ้น (จิ้นเฟย) พระนางสิ้นพระชนม์ในปี ค.ศ.1822 ซึ่งเป็นปีที่สองแห่งการครองราชย์ของพระจักรพรรดิเต้ากวง รวมสิริพระชนม์มายุได้ 82 ชันษา
บาทบริจาริกาในราชสำนักชิง
ตุนเฟย์

พระอัครชายาตุน หรือ ตุนเฟย (惇妃, , 27 มีนาคม 1746 – 6 มีนาคม 1806) พระอัครชายาในพระจักรพรรดิเฉียนหลงประสูติเมื่อวันที่ 27 มีนาคม ค.ศ.1746 เป็นธิดาของ หวังซื่อเก๋อ ผู้บัญชาการกองธงขาวหนึ่งในแปดกองธงของราชวงศ์ชิงเข้าวังถวายตัวเมื่อ ค.ศ.1764 และได้รับพระยศเป็นพระสนมหย่งขั้นฉางไจ้และได้รับเลื่อนพระยศอีกครั้งเป็นพระสนมหย่งขั้นกุ้ยเหรินและใน ค.ศ.1770 ก็ได้รับเลื่อนพระยศเป็นพระชายาตุน (ตุนผิน) และใน ค.ศ.1774 ก็ได้รับพระยศเป็นพระอัครชายาตุน (ตุนเฟย) และมีประสูติกาลองค์หญิงกู้หลุนเหอเสี้ยวซึ่งเป็นพระธิดาองค์สุดท้ายในพระจักรพรรดิเฉียนหลงและพระจักรพรรดิก็โปรดปรานพระธิดาองค์นี้เป็นอย่างมาก
ใน ค.ศ.1778 พระนางทำร้ายร่างกายนางกำนัลส่วนพระองค์ในตำหนักจนเสียชีวิตซึ่งการทำร้ายผู้อื่นจนตายถือเป็นความผิดร้ายแรงและโทษของพระนางก็ร้ายแรงมากแต่เพราะพระนางเป็นพระมารดาขององค์หญิงกู้หลุนเหอเสี้ยวพระจักรพรรดิจึงลดพระยศของพระนางจากตำแหน่งเฟยลงมาเป็นตำแหน่งผินและต้องรับผิดชอบต่อครอบครัวของนางกำนัลที่เสียชีวิตสองปีถัดมาคือ ค.ศ.1780 พระนางก็ได้รับพระยศเป็นเฟยดังเดิมพระนางสิ้นพระชนม์วันที่ 6 มีนาคม ค.ศ.1806 รวมพระชนม์ได้ 59 ชันษา
บุคคลในยุคราชวงศ์ชิง
เฉิงผิน

พระชายาเฉิง หรือ เฉิงผิน (誠嬪, ? – 1784) พระชายาในพระจักรพรรดิเฉียนหลง ประสูติปีใดไม่ปรากฏ เป็นธิดาของ หนิ่วฮู่ลู่ มู่เค่อเติง เข้าวังถวายตัวใน ค.ศ.1757 เป็นพระสนมหลานตำแหน่งกุ้ยเหริน และใน ค.ศ.1776 จึงได้รับพระยศเป็นพระชายาเฉิง (เฉิงผิน) พระนางสิ้นพระชนม์อย่างกะทันหันใน ค.ศ.1784 จากการพลัดตกน้ำจึงจมน้ำสิ้นพระชนม์ในขณะที่เสด็จประพาสทางใต้กับพระจักรพรรดิเฉียนหลง
บุคคลในยุคราชวงศ์ชิง
ซุ่นกุ้ยเหริน

thumb
ซุ่นกุ้ยเหริน (顺贵人) เป็นบาทบริจาริกาในจักรพรรดิเฉียนหลง เกิดเมื่อปี ค.ศ.1748 เป็นธิดาของหนิ่วฮู่ลู่ อ้ายปี้ต๋า และเป็นหลานสาวของหนิ่วฮู่ลู่ เอ้อปี้หลง เข้าวังถวายตัวใน ค.ศ.1766 เริ่มแรกมียศเป็นกุ้ยเหริน และใน ค.ศ.1768 ก็ได้รับอวยยศขึ้นเป็นซุ่นผิน (พระชายาซุ่น) และได้รับการเลื่อนพระยศเป็นซุ่นเฟย (พระอัครชายาซุ่น) ในค.ศ.1776
ในปี ค.ศ.1788 พระนางถูกลดยศลงมาเป็นกุ้ยเหรินตามเดิมโดยไม่สามารถหาเหตุผลในการถูกลดยศเลยและ ต่อมาไม่นานนางก็ถึงแก่อนิจกรรมในปีเดียวกันรวมมีอายุ 40 ปี
บาทบริจาริกาในราชสำนักชิง
หย่งหวง

ติ้งชินหวัง พระนามเดิมหย่งหวง (ᠶᠣᠩᡥᡠᠸᠠᠩ,永璜) เป็นเจ้าชายในราชวงศ์ชิง ประสูติวันที่ 5 กรกฎาคม ค.ศ.1728 เป็นพระโอรสพระองค์ใหญ่ในจักรพรรดิเฉียนหลงกับเจ๋อหมิ่นหวงกุ้ยเฟย์ ตระกูลฟู่ฉา ในปี ค.ศ.1748 พระจักรพรรดิเฉียนหลงเสด็จประพาสทางภาคใต้ของประเทศจีน และจักรพรรดินีเซี่ยวเสียนฉุน ตระกูลฟู่ฉาสวรรคตอย่างกะทันหัน พระจักรพรรดิจึงมอบหมายให้เจ้าชายหย่งหวงในฐานะที่เป็นเจ้าชายพระองค์ใหญ่เป็นผู้ดูแลงานพระราชพิธีพระศพของพระจักรพรรดินีพร้อมด้วยเจ้าชายสาม หย่งจาง  แต่เพราะเจ้าชายทั้งสองพระองค์ไม่ได้มีท่าทีที่โศกเศร้าแต่อย่างใดกับการสวรรคตเลยเป็นเหตุให้พระจักรพรรดิพิโรธหนัก จนตำหนิเจ้าชายทั้งสองอย่างร้ายแรงถึงขั้นลบรายชื่อเจ้าชายทั้งสองออกจากการคัดเลือกรัชทายาท เจ้าชายหย่งหวงเป็นสมาชิกสังกัดกองธงน้ำเงิน สิ้นพระชนม์วันที่ 21 เมษายน ค.ศ.1750 ขณะพระชันษาได้ 22 ปี ภายหลังสิ้นพระชนม์จึงได้รับพระอิสริยยศเป็นติ้งอันชินหวัง (定安親王)
==พระญาติวงศ์==
พระราชบิดา: จักรพรรดิเฉียนหลง
พระราชมารดา: เจ๋อหมิ่นหวงกุ้ยเฟย์ จากสกุลฟู่ฉา
พระชายา
* พระชายาเอก จากสกุลอีลาหลี่
* พระชายารอง จากสกุลอีเอ่อร์เกินเจวี๋ยหลัว
พระโอรส
* เป้ยเล่อ เหมียนเต๋อ (1747-1786)
* ติ้งกงชินอ๋อง เหมียนเอิน (1747-1822)
เจ้าชายราชวงศ์ชิง
หย่งเฉิง

ลฺหวี่ตวนชินหวัง พระนามเดิมหย่งเฉิง (永珹) เป็นเจ้าชายแห่งต้าชิง ประสูติวันที่ 21 กุมภาพันธ์ ค.ศ.1739 เป็นพระราชโอรสพระองค์ที่สี่ของพระจักรพรรดิเฉียนหลงกับชูเจียหวงกุ้ยเฟย์ ตระกูลจินเจีย ในรัชสมัยเฉียนหลงปีที่ 28 (ค.ศ.1763) ได้สืบทอดพระอิสริยยศ "ลฺหวี่ชินหวัง" ต่อจากเจ้าชายอิ้นเถา พระราชโอรสในพระจักรพรรดิคังซี โดยมีพระอิสริยยศเป็นลฺหวี่ตวนชินหวัง (履端親王) เจ้าชายหย่งเฉิงสิ้นพระชนม์วันที่ 5 เมษายน ค.ศ.1777 สิริพระชันษา 38 ปี
==พระญาติวงศ์==
พระราชบิดา: จักรพรรดิเฉียนหลง
พระราชมารดา: ชูเจียหวงกุ้ยเฟย์  จากสกุลจินเจีย
พระชายา
* พระชายาเอก จากสกุลอีเอ่อร์เกินเจวี๋ยหลัว
* พระชายารอง จากสกุลหวานเหยียน
* พระชายารอง จากสกุลเกา
* พระชายารอง จากสกุลเซี่ย
* พระชายารอง จากสกุลจาง
พระโอรส: ลฺหวี่จวิ้นหวัง เหมียนฮุ่ย (1764-1796)
เจ้าชายราชวงศ์ชิง
เขต 2 (นครโฮจิมินห์)

เขต 2 (Quận 2) เป็นเขตของนครโฮจิมินห์ ประเทศเวียดนาม ซึ่งอยู่ในเขตเมืองใหม่ของถูเทียม ในปี ค.ศ. 2010 เขตมีประชากร 140,621 คน และมีเนื้อที่ 50 ตารางกิโลเมตร
ในอดีตเขต 2 เป็น 1 ในเขตที่ยากจนที่สุดของนครโฮจิมินห์ เนื่องจากการแบ่งแยกจากแม่น้ำไซ่ง่อน ตั้งแต่ปี ค.ศ. 2002 หน่วยงานของรัฐได้มีการวางผังเมืองใหม่ในเขต 2 - ที่เขตเมืองใหม่ถูเทียม ในปี ค.ศ. 2008 และ 2011 สะพานถูเทียมและอุโมงค์ถูเทียมแห่งแรกของเขตได้รับการเสร็จสมบูรณ์ เพื่อการติดต่อสื่อสารกับเขตโดยรอบและพัฒนาเศรษฐกิจของเขต 2
== เขตการปกครอง ==
เขตแบ่งออกเป็น 11 แขวง
แขวงอานเหล่ยดง (An Lợi Đông)
แขวงอานคั้ญ (An Khánh)
แขวงอานฟู้ (An Phú)
แขวงบิ่ญอาน ( Bình An)
แขวงบิ่ญคั้ญ (Bình Khánh)
แขวงบิ่ญเจืองดง (Bình Trưng Đông)
แขวงบิ่ญเจืองเต็ย (Bình Trưng Tây)
แขวงกั้ตหล้าย (Cát Lái)
แขวงถาวเดี่ยน (Thảo Điền)
แขวงถูเทียม (Thủ Thiêm)
แขวงถัญหมีเหล่ย (Thạnh Mỹ Lợi)
== อ้างอิง ==
เขตและอำเภอในนครโฮจิมินห์
วอลเลย์บอลเยาวชนหญิงชิงแชมป์เอเชีย 2016

วอลเลย์บอลเยาวชนหญิงชิงแชมป์เอเชีย 2016 (2016 Asian Junior Women's Volleyball Championship) จัดขึ้นในประเทศไทยที่ จังหวัดนครราชสีมา ระหว่างวันที่ 23 กรกฎาคม – 31 กรกฎาคม ค.ศ. 2016 โดยจะมีเพียง 2 ทีมที่ผ่านการคัดเลือกเข้าแข่งขันวอลเลย์บอลหญิงชิงแชมป์โลก รุ่นอายุไม่เกิน 20 ปี 2017
==การแบ่งกลุ่ม==
อันดับที่ 1 และ 2 ของกลุ่มจะเรียงตามอันดับจากวอลเลย์บอลเยาวชนหญิงชิงแชมป์เอเชีย 2014 ตามระบบเซอร์เพนไทน์ อันดับถัดไปจะใช้วิธีจับฉลาก ยกเว้นเจ้าภาพจะอยู่อันดับ 1 กลุ่ม A โดยไม่ต้องดูอันดับคราวก่อน ตัวเลขอันดับจะแสดงในวงเล็บท้ายชื่อทีม
== รายชื่อผู้เล่น ==
รายชื่อผู้เล่นวอลเลย์บอลเยาวชนหญิงชิงแชมป์เอเชีย 2016
==สนามแข่งขัน==
==เกณฑ์การจัดลำดับจากผลการแข่งขัน==
จำนวนแมทช์ที่ชนะ
คะแนน
อัตราส่วนเซ็ตที่ได้ต่อเซ็ตที่เสีย
อัตราส่วนคะแนนที่ได้ต่อคะแนนที่เสีย
ผลการแข่งขันจากการพบกันในแมทช์หลังสุด
แมทช์ที่มีผลการแข่งขัน 3–0 หรือ 3–1 ทีมชนะจะได้ 3 คะแนน ทีมแพ้จะได้ 0 คะแนน ส่วนแมทช์ที่มีผลการแข่งขัน 3–2 ทีมชนะจะได้ 2 คะแนน ทีมแพ้จะได้ 1 คะแนน
==รอบคัดเลือก==
เวลาที่แสดงเป็นเวลาในประเทศไทย (00).
===กลุ่ม A===
|}
|}
===กลุ่ม B===
|}
|}
===กลุ่ม C===
|}
|}
===กลุ่ม D===
|}
|}
==รอบจัดอันดับ==
เวลาที่แสดงเป็นเวลาในประเทศไทย (00)
คะแนนจากการแข่งขันกับทีมที่ผ่านเข้ามารอบจัดอันดับด้วยในรอบแรกจะถูกนำมารวมในการแข่งขันรอบที่สอง
=== กลุ่ม E ===
|}
|}
=== กลุ่ม F ===
|}
|}
=== กลุ่ม G ===
|}
|}
=== กลุ่ม H ===
|}
|}
==รอบสุดท้าย==
เวลาที่แสดงเป็นเวลาในประเทศไทย (00)
=== รอบจัดอันดับ 13–15 ===
==== รอบจัดอันดับ 13–15 ====
|}
==== รอบชิงอันดับที่ 13====
|}
=== รอบจัดอันดับ 9–12===
==== รอบจัดอันดับ 9–12====
|}
==== รอบชิงอันดับที่ 11 ====
|}
==== รอบชิงอันดับที่ 9 ====
|}
=== รอบ 8 ทีมสุดท้าย ===
==== รอบก่อนรองชนะเลิศ ====
}
|}
==== รอบจัดอันดับ 5–8 ====
|}
==== รอบรองชนะเลิศ ====
|}
==== รอบชิงอันดับที่ 7 ====
|}
==== รอบชิงอันดับที่ 5 ====
|}
==== รอบชิงอันดับที่ 3 ====
|}
==== รอบชิงชนะเลิศ ====
|}
== อันดับการแข่งขัน ==
==รางวัล==
ผู้เล่นทรงคุณค่า:
หวู หาน
ตัวเซ็ตยอดเยี่ยม:
ทะมะกิ มัตสุอิ
ตัวบล็อกยอดเยี่ยม:
สวี ซิง
หยาง หานหยู
ตัวตบหัวเสายอดเยี่ยม:
ไค เสียวชิง
เระอินะ โทะโกะคุ
ตัวตบตรงข้ามยอดเยี่ยม:
พิมพิชยา ก๊กรัมย์
ตัวรับอิสระยอดเยี่ยม:
ยุกะโกะ ยะสุอิ
== การถ่ายทอดสด ==
ไทยรัฐทีวี ร่วมกับบริษัท สยามอินเตอร์ มัลติมีเดีย จำกัด (เอสเอ็มเอ็ม) ได้ลิขสิทธิ์ถ่ายทอดการแข่งขันวอลเลย์บอลเยาวชนหญิงชิงแชมป์เอเชีย รอบคัดเลือก รอบจัดอันดับและรอบสุดท้าย ที่จะแข่งขันที่ เดอะมอลล์นครราชสีมา เฉพาะที่ทีมวอลเลย์บอลหญิงทีมชาติไทยลงสนาม
SMMTV ได้ถ่ายทอดสดการแข่งขันวอลเลย์บอลเยาวชนหญิงชิงแชมป์เอเชีย รอบคัดเลือก รอบจัดอันดับและรอบสุดท้าย ที่จะแข่งขันที่ เดอะมอลล์นครราชสีมา ทุกนัดตลอดการแข่งขัน รวมถึงเทปบันทึกการแข่งขันนัดต่าง ๆ ในรอบคัดเลือก รอบจัดอันดับ และรอบสุดท้าย
==ดูเพิ่ม==
วอลเลย์บอลเยาวชนชายชิงแชมป์เอเชีย 2016
==อ้างอิง==
==แหล่งข้อมูลอื่น==
เว็บไซต์อย่างเป็นทางการ 
วอลเลย์บอลในปี พ.ศ. 2559
2016
กีฬาในประเทศไทยปี พ.ศ. 2559
สิงหาคม พ.ศ. 2559

สิงหาคม พ.ศ. 2559 เป็นเดือนที่ 8 ของปี พ.ศ. 2559 วันแรกของเดือนเป็นวันจันทร์ วันสุดท้ายของเดือนเป็นวันพุธ
== เหตุการณ์ปัจจุบัน ==
สิงหาคม
*
การครองราชย์ของจักรพรรดิญี่ปุ่น

พระราชพิธีขึ้นครองราชย์ของจักรพรรดิญี่ปุ่น  เป็นพิธีโบราณที่แสดงถึงการขึ้นครองสิริราชสมบัติของจักรพรรดิองค์ใหม่ของญี่ปุ่น ซึ่งเป็นสถาบันพระมหากษัตริย์ที่เก่าแก่ที่สุดในโลก เครื่องราชกกุธภัณฑ์โบราณต่าง ๆ จะถวายให้กับจักรพรรดิองค์ใหม่ในระหว่างพิธี เป็นพิธีกรรมที่สำคัญที่สุดของราชวงศ์ญี่ปุ่น

ซึ่งพระราชพิธีราชาภิเษกครั้งล่าสุดเกิดขึ้นเมื่อวันที่ 12 พฤศจิกายน พ.ศ. 2533 โดยเป็นพระราชพิธีราชาภิเษกขึ้นสืบราชบัลลังก์ดอกเบญจมาศของ จักรพรรดิอากิฮิโตะ ซึ่งพระราชพิธีในครั้งนั้นมิได้จัดขึ้น ณ พระราชวังหลวงเกียวโต แต่ได้จัดขึ้นที่ พระราชวังหลวงโตเกียว หรือ พระราชวังอิมพีเรียล แทนโดยครั้งนั้นนับเป็นครั้งแรกที่ได้มีการถ่ายทอดสดพระราชพิธีราชาภิเษกผ่านทางโทรทัศน์
== อ้างอิง ==
จักรพรรดิญี่ปุ่น
ประวัติศาสตร์ญี่ปุ่น
ญี่ปุ่น
ศูนย์ส่งดาวเทียมเหวินชาง

ศูนย์ส่งดาวเทียมเหวินชาง เป็นฐาน ปล่อยจรวดดาวเทียมและ จรวดส่งมนุษย์อวกาศที่เมืองเหวินชาง มณฑลไหหลำ สาธารณรัฐประชาชนจีน ศูนย์แห่งนี้เหมาะสมในการส่งจรวด เพราะอยู่ใกล้กับเส้นศูนย์สูตรมากกว่าเดิม อันจะสามารถใช้ประโยชน์ของความเร็วจากการหมุนของโลกที่สูงขึ้นเพื่อประหยัดเชื้อเพลิงด้วยทางการจีนหวังให้ที่แห่งนี้เหมือนศูนย์อวกาศเคนเนดีบนแหลมคะแนเวอรัล สหรัฐ และจะใช้เป็นสถานที่ท่องเที่ยวของนักท่องเที่ยวและในอนาคตจะใช้เพื่อสร้างสถานีอวกาศในอนาคตด้วย
ท่าอวกาศยาน
องค์การอวกาศแห่งชาติจีน
สิ่งก่อสร้างในมณฑลไหหลำ
บุคคลที่เสียชีวิตในปี พ.ศ. 2555

ด้านล่างนี้เป็นบุคคลที่เสียชีวิตในปี พ.ศ. 2555
== มกราคม ==
1 มกราคม –
* กีรอ กลีกอรอฟ ประธานาธิบดีมาซิโดเนีย (เกิด 3 พฤษภาคม พ.ศ. 2460)
* แกรี แอ็บเล็ตต์ นักฟุตบอลชาวอังกฤษ (เกิด 19 พฤศจิกายน พ.ศ. 2508)
* ฆอร์เฆ อันเดรส มาร์ติเนซ โบเอโร นักแข่งรถมอเตอร์ไซค์ชาวอาร์เจนตินา (เกิด 3 กรกฎาคม พ.ศ. 2516)
* แจน โกรเวอร์ ช่างภาพชาวอเมริกัน (เกิด 24 เมษายน พ.ศ. 2486)
* เอลิซาเบธ บรัมฟีล นักโบราณคดีชาวอเมริกัน (เกิด 10 มีนาคม พ.ศ. 2488)
* เฟรด มิลาโน นักร้องชาวอเมริกัน-อิตาลี (เกิด 26 สิงหาคม พ.ศ. 2482)
* การ์โลส โซเรีย ผู้ว่าการรัฐริโอเนโกร (เกิด 1 มีนาคม พ.ศ. 2492)
* บ็อบ แอนเดอร์สัน นักฟันดาบโอลิมปิกชาวอังกฤษ (เกิด 15 กันยายน พ.ศ. 2465)
* เอ็ด เจนกินส์ สมาชิกสภาผู้แทนราษฎร จากเขตที่ 9 จอร์เจีย (เกิด 4 มกราคม พ.ศ. 2476)
* แฟรงก์ ชอฟฟี่ นักปรัชญาชาวอเมริกัน (เกิด 11 มกราคม พ.ศ. 2471)
* อัลวิน ดีเวน นายทหารชาวอเมริกัน (เกิด 2 พฤศจิกายน พ.ศ. 2466)
* ยาฟา ยาร์โคนี นักร้องชาวอิสราเอล (เกิด 24 ธันวาคม พ.ศ. 2468)
2 มกราคม –
* จิม ฮูเบอร์ นักวิจารณ์กีฬา นักเขียนและผู้ประกาศข่าวกีฬาชาวอเมริกัน (เกิด 28 สิงหาคม พ.ศ. 2487)
* วิลเลียม พี. แครี่ นักธุรกิจและผู้ใจบุญชาวอเมริกัน (เกิด 11 พฤษภาคม พ.ศ. 2473)
* เอช. เอ็ดวิน ยัง อธิการบดีมหาวิทยาลัยวิสคอนซิน (เกิด 3 พฤษภาคม พ.ศ. 2460)
* กอร์ดอน ฮิราบายาชิ นักสังคมวิทยาชาวอเมริกัน (เกิด 23 เมษายน พ.ศ. 2461)
* แอมมาเรีย จอห์นสัน นักเรียนชาวอเมริกัน
3 มกราคม –
* พันตรีดิเรกสิน รัตนสิน นายทหารชาวไทย (เกิด 24 พฤศจิกายน พ.ศ. 2528)
* วินิเฟรด มิลิอุส ลูเบลล์ นักวาดภาพประกอบ ศิลปินและนักเขียนชาวอเมริกัน (เกิด 14 มิถุนายน พ.ศ. 2457)
* ชาร์ลส์ ดับเบิลยู. เบลีย์ที่ 2 นักข่าว นักเขียนและบรรณาธิการหนังสือพิมพ์ชาวอเมริกัน (เกิด 28 เมษายน พ.ศ. 2472)
* โยเซฟ ชโวเรตสกี นักเขียนและผู้จัดพิมพ์ชาวเช็ก-แคนาดา (เกิด 27 กันยายน พ.ศ. 2467)
* โรเบิร์ต แอล. คาร์เตอร์ ผู้พิพากษาศาลแขวงสหรัฐประจำเขตทางใต้นิวยอร์ก (เกิด 11 มีนาคม พ.ศ. 2460)
* เจนนี่ ทอมสิน นักแสดงชาวอังกฤษ (เกิด 22 มีนาคม พ.ศ. 2481)
* ยีน บาร์โทว์ โค้ชชาวอเมริกัน (เกิด 18 สิงหาคม พ.ศ. 2473)
4 มกราคม –
* อีฟ อาร์โนลด์ ช่างภาพและนักข่าวชาวอเมริกัน-อังกฤษ (เกิด 21 เมษายน พ.ศ. 2455)
* รูเบน อาญาลา นายกเทศมนตรีเมืองชิโน รัฐแคลิฟอร์เนียและสมาชิกวุฒิสภาแคลิฟอร์เนีย (เกิด 6 มีนาคม พ.ศ. 2465)
* ริชาร์ด อัลฟ์ นักธุรกิจชาวอเมริกัน (เกิด 26 มกราคม พ.ศ. 2495)
5 มกราคม – เฟรเดริกา ซากอร์ มาส นักเขียนบทชาวอเมริกัน (เกิด 6 กรกฎาคม พ.ศ. 2443)
6 มกราคม – บ็อบ โฮลเนส ผู้จัดและพิธีกรรายการโทรทัศน์ชาวอังกฤษ-แอฟริกาใต้ (เกิด 12 พฤศจิกายน พ.ศ. 2471)
7 มกราคม – โทนี่ แบลงค์ลีย์ นักวิเคราะห์การเมือง นักวิจารณ์และอัยการชาวอเมริกัน (เกิด 21 มกราคม พ.ศ. 2491)
8 มกราคม – อเล็กซิส ไวส์เซนเบิร์ก นักเปียโนชาวฝรั่งเศส-บัลแกเรีย (เกิด 26 กรกฎาคม พ.ศ. 2472)
9 มกราคม –
* มาลาม บาไก ซันฮา ประธานาธิบดีกินี-บิสเซา (เกิด 5 พฤษภาคม พ.ศ. 2490)
* ไบรอัน เคอร์วิส นักมวยชาวเวลส์ (เกิด 14 สิงหาคม พ.ศ. 2480)
* อเล็กซ์ เดอโครซ สมาชิกสมัชชาใหญ่รัฐนิวเจอร์ซีย์ จากเขตที่ 26 (เกิด
เขต 4 (นครโฮจิมินห์)

เขต 4 (Quận 4) เป็นเขตที่เล็กที่สุดของนครโฮจิมินห์ (เมืองที่ใหญ่ที่สุดในประเทศเวียดนาม) เขต 4 เป็นที่ตั้งของท่าเรือไซ่ง่อน
ในปี ค.ศ. 2010 เขตมีประชากร 183,261 คน และมีเนื้อที่ 4 ตารางกิโลเมตร
== เขตการปกครอง ==
เขตแบ่งออกเป็น 15 แขวง (ไม่มีแขวง 7 11 และ 17)
แขวง 1 (Phường 1)
แขวง 2 (Phường 2)
แขวง 3 (Phường 3)
แขวง 4 (Phường 4)
แขวง 5 (Phường 5)
แขวง 6 (Phường 6)
แขวง 8 (Phường 8)
แขวง 9 (Phường 9)
แขวง 10 (Phường 10)
แขวง 12 (Phường 12)
แขวง 13 (Phường 13)
แขวง 14 (Phường 14)
แขวง 15 (Phường 15)
แขวง  16 (Phường 16)
แขวง 18 (Phường 18)
== สถานที่สำคัญ ==
ท่าเรือหญ่าส่ง
พิพิธภัณฑ์โฮจิมินห์
ท่าเรือไซ่ง่อน
== อ้างอิง ==
เขตและอำเภอในนครโฮจิมินห์
โรงเรียนโนนเจริญพิทยาคม

โรงเรียนโนนเจริญพิทยาคม เป็นโรงเรียนมัธยมศึกษาขนาดกลางในบุรีรัมย์ประเภทสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
==ประวัติโรงเรียน==
โรงเรียนโนนเจริญพิทยาคม ตั้งอยู่ 120 หมู่ที่  1 ตำบลโนนเจริญ  อำเภอบ้านกรวด  จังหวัดบุรีรัมย์  ตั้งขึ้นเมื่อวันที่ 23  มีนาคม  2525  โดยใช้ศาลาการเปรียญวัดไตรคงคาราม  (ปัจจุบัน คือวัดบ้านโนนเจริญ) เป็นสถานที่เรียน  เปิดทำการสอน เมื่อวันที่ 17 พฤษภาคม 2525  โดยมี  นายชอบ  บาลโสง  ดำรงตำแหน่งผู้บริหารโรงเรียนคนแรก  ปัจจุบันมี นายกิติศักดิ์ ไทวะกิรติ  ดำรงตำแหน่งผู้อำนวยการโรงเรียน
==การเรียนการสอน==
===ชั้นมัธยมศึกษาตอนต้น===
ชั้นมัธยมต้น ม.1-ม.3 มี 4 ชั้นเรียน
===ชั้นมัธยมศึกษาตอนปลาย===
ชั้นมัธยมต้น ม.4-ม.6 มี 3 ชั้นเรียน
==อาคารและสถานที่==
อาคารเรียน  108 ล  3 หลัง
อาคารเรียน  216 ล  1 หลัง
อาคารหอประชุม  1  หลัง
อาคารฝึกงาน  1  หลัง
บ้านพักผู้บริหาร  1  หลัง
บ้านพักครู  6  หลัง
สระว่ายน้ำ  1  แห่ง
== แหล่งข้อมูลอื่น ==
เว็บไซต์โรงเรียน 
โรงเรียนในจังหวัดบุรีรัมย์
โรงเรียนสังกัดสำนักงานเขตพื้นที่การศึกษามัธยมศึกษาบุรีรัมย์
อำเภอบ้านกรวด
เจ้าชายโมะชิฮิโตะ

เจ้าชายโมะชิฮิโตะ (以仁王, สิ้นพระชนม์ มิถุนายน 1180) เป็นที่รู้จักกันในพระนามของ เจ้าชายทะกะกุระ และ มินะโมะโตะ โมะชิมิสึ เป็นพระราชโอรสองค์ที่ 3 ของ จักรพรรดิโกะ-ชิระกะวะ พระองค์เป็นบุคคลสำคัญที่ก่อให้เกิด สงครามเก็มเป ที่มีวัตถุประสงค์เพื่อโค่นล้ม ตระกูลไทระ ตระกูลซะมุไรที่กุมอำนาจในราชสำนัก
พระองค์สิ้นพระชนม์ด้วยการสำเร็จโทษโดย ตระกูลไทระ เมื่อวันที่ 20 มิถุนายน ค.ศ. 1180 ภายหลังจากพ่ายแพ้ใน สงครามที่อุจิ
บุคคลในยุคเฮอัง
เอ็มแอนด์ดี

M&D เป็นวงดูโอ้ ชาวเกาหลีใต้ จากค่าย เอสเอ็มเอนเตอร์เทนเมนต์ โดยวง M&D เป็นการรวมตัวของสองสมาชิกจาก
วง Super Junior และ Trax ซึ่งชื่อวง M&D เป็นตัวย่อมาจากคำว่า Midnight & Dawn และคำว่า Miari & Dangye-dong
วง M&D เปิดตัวครั้งแรก ด้วยเพลง Close Ur Mouth ในเดือน มิถุนายน ปี 2011
==ประวัติ==
=== ปี 2011 วงM&D ออกซิงเกิล เพลงแรก ===
วง M&D ปล่อยซิงเกิลเพลงแรก เพลง Close Ur Mouth ในวันที่ 22 มิถุนายน ปี2011 โดย มิวสิควิดีโอซิงเกิลแรกของวง M&D ได้เพื่อนๆในวงการเพลงเคป็อบของเขามาร่วมแสดง
อาทิเช่น ลีฮงกี และ ชเวจองฮุน จากวง F.T. Island , เจีย จากวง Miss A , ยงจุนฮยอง จากวง Beast , นักแสดงตลก คิมคยองจิน , Simon D วง Supreme Team
=== ปี 2015 วงM&D ออกมินิอัลบั้มแรก ===
ในช่วงต้นเดือนเมษายน ปี 2015 SM Entertainment ประกาศว่าวง M&D จะปล่อยมินิอัลบั้มแรกในชื่อ Cottage Industry (家內手工業)
โดยมีเพลงโปรโมทหลักคือเพลง I Wish (하고 싶어) ได้ปล่อยออกมาในวันที่ 16 เมษายน ปี 2015 ซึ่งเพลงในอัลบั้มนี้ คิมฮีชอล และ คิมจองโม ได้เขียนเนื้อ และแต่งเพลงเองทั้งหมด
=== ปี 2016 วงM&D ออกมินิอัลบั้มที่สอง ===
ในต้นเดือนกรกฎาคม ปี 2016 SM Entertainment ประกาศว่าวง M&D จะกลับมาในชื่อ คิมฮีชอล & คิมจองโม พร้อมกับมินิอัลบั้มที่สองในชื่อ Goody Bag (종합선물세트)
โดยมีเพลงโปรโมทหลักคือเพลง 울산바위 (Ulsanbawi) เป็นเพลงแนวร็อคผสมกับลูกทุ่งเกาหลี ได้ปล่อยออกมาในวันที่ 12 กรกฎาคม ปี 2016
ซึ่งในอัลบั้มนี้มีทั้งหมด6เพลง โดย คิมฮีชอล และ คิมจองโม ได้เขียนเนื้อ และแต่งเพลงเองทั้งหมด และมิวสิควิดีโอนำแสดงโดย ชายอนวง DIA
== ผลงานเพลงทั้งหมดของ M&D ==
== อ้างอิง ==
กลุ่มดนตรีสัญชาติจีน
บอยแบนด์เกาหลีใต้
กลุ่มดนตรีเคป็อป
ศิลปินสังกัดเอสเอ็มเอนเตอร์เทนเมนต์
เฟสติวัลออฟโค้ด

เฟสติวัลออฟโค้ด (Festival of Code) เป็นงานประจำปีที่จัดขึ้นโดยองค์กรยังรีไวสเตต เพื่อกระตุ้นให้โปรแกรมเมอร์หนุ่มสาวที่จะ "สร้างบางสิ่งบางอย่างที่ดีเลิศ" เทศกาลดังกล่าวได้ดึงดูดผู้ให้การสนับสนุนตั้งแต่เม็ตออฟฟิศ ถึงกูเกิลและเอสเอพี
== รูปแบบ ==
เฟสติวัลออฟโค้ดจัดขึ้นเกินกว่าห้าวัน โดยมักจะอยู่ในสัปดาห์สุดท้ายของเดือนกรกฎาคมที่จะถึงสัปดาห์แรกของเดือนสิงหาคม ระหว่างวันจันทร์และวันพฤหัสบดี ผู้เข้าร่วมมีส่วนร่วมในเทศกาลนี้ผ่านหนึ่งใน 67 ศูนย์ท้องถิ่นทั่วสหราชอาณาจักร บวกสองศูนย์ระหว่างประเทศในคอซอวอ และแบร์น ต่อจากนั้น ระหว่างวันศุกร์และวันอาทิตย์ ผู้เข้าร่วมทั้งหมดเดินทางไปยังสถานที่หนึ่งในสหราชอาณาจักรเพื่อนำเสนอผลงานของพวกเขาจากสัปดาห์ดังกล่าว ในปี ค.ศ. 2015 ได้จัดขึ้นช่วงปลายสัปดาห์ในศูนย์ประชุมนานาชาติ ของเบอร์มิงแฮม ในขณะที่ปี ค.ศ. 2014 ได้มีอีเวนต์นี้ขึ้นที่มหาวิทยาลัยพลิมัท
== ผู้เข้าร่วม ==
ในปี ค.ศ. 2009 เมื่ออีเวนต์แรกได้เริ่มขึ้น มีผู้เข้าร่วมเพียง 50 คนในช่วงสุดสัปดาห์ที่ออฟฟิศกูเกิล ลอนดอน ตั้งแต่นั้นมา จำนวนหนุ่มสาวผู้เข้าร่วมได้เพิ่มขึ้นถึงประมาณหนึ่งพันคนทั่วประเทศ รวมถึงในศูนย์ต่างประเทศ องค์กรยังรีไวสเตตยังได้จัดการเพิ่มผู้ลงรหัสหญิงจาก 2 เปอร์เซ็นต์ของอีเวนต์นี้จากครั้งแรกในปี ค.ศ. 2009 เพิ่มขึ้นเป็น 30 เปอร์เซ็นต์ในปี ค.ศ. 2014 
== อ้างอิง ==
== แหล่งข้อมูลอื่น ==
Young Rewired State
Rewired State 
Hyperlocal 
แฮกกาธอน
คริสต์ทศวรรษ 1740

== เหตุการณ์ ==
=== ค.ศ. 1742 ===
พม่าประกาศอิสรภาพ
== แหล่งข้อมูลอื่น ==
คริสต์ทศวรรษ 1740
คริสต์ทศวรรษ 1730

== เหตุการณ์ ==
=== ค.ศ. 1736 ===
ค้นพบ ธาตุโคบอลต์ และ แพลตทินัม
จักรพรรดิเฉียนหลง ขึ้นครองราชย์
== แหล่งข้อมูลอื่น ==
คริสต์ทศวรรษ 1730
ถนนเชียงใหม่

ถนนเชียงใหม่ (Thanon Chiang Mai) เป็นถนนสายหนึ่งในพื้นที่แขวงคลองสาน เขตคลองสาน กรุงเทพมหานคร มีลักษณะเป็นถนนคอนกรีตเสริมเหล็กขนาด 2 ช่องทางจราจร ไม่มีเกาะกลาง เขตถนนกว้าง 16 เมตร ระยะทางยาว 400 เมตร มีจุดเริ่มต้นจากถนนสมเด็จเจ้าพระยาฝั่งตรงข้ามสถาบันจิตเวชศาสตร์สมเด็จเจ้าพระยา มุ่งไปทางทิศตะวันออกเฉียงเหนือ ไปสิ้นสุดที่ริมแม่น้ำเจ้าพระยาบริเวณท่าเรือวัดทองธรรมชาติ
ถนนเชียงใหม่เป็น "ถนนสายที่ 10" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานปฐมบรมราชานุสรณ์ (สะพานพระพุทธยอดฟ้า) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว โดยพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473 ได้กำหนดแนวเส้นทางถนนสายที่ 10 ไว้ตั้งแต่ถนนสายที่ 2 (ปัจจุบันคือถนนสมเด็จเจ้าพระยา) ไปจนถึงริมแม่น้ำเจ้าพระยาบริเวณระหว่างวัดทองธรรมชาติกับวัดทองนพคุณ ซึ่งในขณะนั้นเป็นย่านที่จอดเรือขนถ่ายสินค้าและโรงเก็บสินค้าของชาวจีน เรียกกันว่า "ฮวยจุ้นล้ง" แปลว่า "ท่าเรือไฟ"ทางการเริ่มก่อสร้างถนนสายที่ 10 ในปี พ.ศ. 2474 สมเด็จพระเจ้าบรมวงศ์เธอ กรมพระยาดำรงราชานุภาพ ทรงตั้งชื่อถนนสายต่าง ๆ ในโครงการดังกล่าวถวายพระบาทสมเด็จพระปกเกล้าเจ้าอยู่หัวโดยใช้เกณฑ์ "มหาชัย" ที่ไทยรบชนะพม่าในรัชสมัยสมเด็จพระเจ้าตากสินมหาราชและพระบาทสมเด็จพระพุทธยอดฟ้าจุฬาโลกมหาราช สำหรับถนนสายที่ 10 ทรงตั้งชื่อว่า ถนนเชียงใหม่ เพื่อเป็นอนุสรณ์ถึงคราวสมเด็จพระเจ้าตากสินมหาราชทรงร่วมกับสมเด็จเจ้าพระยามหากษัตริย์ศึกและเจ้าพระยาสุรสีห์ตีเมืองเชียงใหม่ได้จากพม่าเมื่อปี พ.ศ. 2317 พระบาทสมเด็จพระปกเกล้าเจ้าอยู่หัวจึงทรงพระกรุณาโปรดเกล้าฯ พระราชทานชื่อถนนสายนี้ตามที่สมเด็จฯ กรมพระยาดำรงราชานุภาพทรงเสนอ
== อ้างอิง ==
ถนนในเขตคลองสาน
ถนนในกรุงเทพมหานคร
ถนนท่าดินแดง

ถนนท่าดินแดง (Thanon Tha Din Daeng) เป็นถนนสายหนึ่งในพื้นที่เขตคลองสาน กรุงเทพมหานคร มีลักษณะเป็นถนนขนาด 4 ช่องทางจราจร ไม่มีเกาะกลาง เขตถนนกว้าง 22 เมตร ระยะทางยาว 936 เมตร มีจุดเริ่มต้นจากสามเหลี่ยมลาดหญ้าซึ่งเป็นจุดตัดกับถนนลาดหญ้าและถนนอิสรภาพ มุ่งขึ้นไปทางทิศตะวันออกเฉียงเหนือ ข้ามคลองสมเด็จเจ้าพระยาและตัดกับถนนสมเด็จเจ้าพระยาที่ทางแยกท่าดินแดง ไปสิ้นสุดที่ริมแม่น้ำเจ้าพระยาบริเวณท่าเรือท่าดินแดง
ถนนท่าดินแดงเป็น "ถนนสายที่ 9" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานปฐมบรมราชานุสรณ์ (สะพานพระพุทธยอดฟ้า) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว โดยพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473 ได้กำหนดแนวเส้นทางถนนสายที่ 9 ไว้ตั้งแต่ถนนสายที่ 4 (ปัจจุบันคือถนนลาดหญ้า) ผ่านถนนสายที่ 3 (ปัจจุบันคือถนนอิสรภาพ) และถนนสายที่ 2 (ปัจจุบันคือถนนสมเด็จเจ้าพระยา) ไปจนถึงริมแม่น้ำเจ้าพระยาฝั่งตรงข้ามท่าเรือราชวงศ์
ทางการเริ่มก่อสร้างถนนสายที่ 9 ในปี พ.ศ. 2474 สมเด็จพระเจ้าบรมวงศ์เธอ กรมพระยาดำรงราชานุภาพ ทรงตั้งชื่อถนนสายต่าง ๆ ในโครงการดังกล่าวถวายพระบาทสมเด็จพระปกเกล้าเจ้าอยู่หัวโดยใช้เกณฑ์ "มหาชัย" ที่ไทยรบชนะพม่าในรัชสมัยสมเด็จพระเจ้าตากสินมหาราชและพระบาทสมเด็จพระพุทธยอดฟ้าจุฬาโลกมหาราช สำหรับถนนสายที่ 9 ทรงตั้งชื่อว่า ถนนท่าดินแดง เพื่อเป็นอนุสรณ์ถึงคราวพระบาทสมเด็จพระพุทธยอดฟ้าจุฬาโลกมหาราชทรงยกทัพเข้าตีค่ายทหารพม่าที่บ้านท่าดินแดง แขวงเมืองท่าขนุน ได้สำเร็จในปี พ.ศ. 2329 ซึ่งก็ทรงพระกรุณาโปรดเกล้าฯ ให้ตั้งชื่อถนนตามที่ทรงเสนอ
== เชิงอรรถและอ้างอิง ==
ถนนในเขตคลองสาน
ถนนในกรุงเทพมหานคร
ท่าดินแดง
แอนทิโลปปศุสัตว์

แอนทิโลปปศุสัตว์ (Grazing antelopes) เป็นแอนทิโลปที่อยู่ในวงศ์ย่อย Hippotraginae
จัดเป็นแอนทิโลปขนาดใหญ่ พบได้เฉพาะในทวีปแอฟริกาและบางส่วนของคาบสมุทรอาหรับ เขามีลักษณะยาวใหญ่
==การจำแนก==
วงศ์ BOVIDAE
* วงศ์ย่อย Bovinae: วัวและแอนทิโลปเขาเกลียว, 28 ชนิด ใน 10 สกุล
* วงศ์ย่อย Cephalophinae: ดุยเกอร์, 19 ชนิด ใน 2 สกุล
* วงศ์ย่อย Hippotraginae
** สกุล Hippotragus
*** โรนแอนทิโลป, Hippotragus equinus
*** แอนทิโลปเขาดาบ, Hippotragus niger
**** แอนทิโลปเขาดาบยักษ์ Hippotragus niger varani
*** บลูบัก, Hippotragus leucophaeus (สูญพันธุ์) 
** สกุล Oryx
*** ไบซาออริกซ์, Oryx beisa
*** ชคิมิทาร์ออริกซ์, Oryx dammah
*** เจมส์บอก, Oryx gazella
*** ออริกซ์อาระเบีย, Oryx leucoryx
** สกุล Addax
*** แอดแดกซ์, Addax nasomaculatus
* วงศ์ย่อย Antilopinae: กาเซลล์, แอนทิโลปแคระ และไซกาหรือกุย, 38 ชนิด ใน 14 สกุล
*วงศ์ย่อย Caprinae: แกะ, แพะ,  เลียงผา, กวางผา
*วงศ์ย่อย Reduncinae: วอเทอร์บัก, รีดบัก, 8 ชนิด ใน 2 สกุล
*วงศ์ย่อย Aepycerotinae: อิมพาลา มีเพียงชนิดเดียว
*วงศ์ย่อย Peleinae: รีบอก มีเพียงชนิดเดียว
*วงศ์ย่อย Alcelaphinae: วิลเดอบีสต์, ฮาร์ทเตอบีสท์, 7 ชนิด ใน 5 สกุล
==อ้างอิง==
==แหล่งข้อมูลอื่น==
วงศ์วัวและควาย